Document ID: /roh_data/filtered/fineweb-2-filterrobots_roh.jsonl.gz/41212

Nino Schurter daventa ambassadur dals «Special Olympics» d'enviern che vegnan organisads il 2029 en Svizra. Tenor l'organisaziun sustegnia Schurter fitg gugent la visiun dals gieus – d'integrar persunas cun in impediment spiertal tras il sport.
2'500 atletas ed atlets vegnan a sa mesirar en 9 disciplinas en differents lieus grischuns. Arosa e Vaz han gia concedì credits persuenter – la populaziun da Cuira ha anc da decider ils 13 da favrer sur d'in credit da 4,25 milliuns francs per ils gieus.